Ауылдағы һәр эштә лә әүҙем ҡатнашыусы Байғусҡаров Азат ағай ҙа сейә үҫентеләре тотоп ярҙамға килеп еткән. “Ултыртҡан ҡыуаҡтар матур итеп үҫеп китһен, балалар емештәр өлгәрә башлағас рәхәтләнеп емештәрен ашаһындар, тип килеп еттем әле мин дә”, тип йылмая үҙе. Амин, шулай булһын! Эйе, ни эшләһәң, шул ҡала, үҙебеҙҙең балалар, ейән – ейәсәрҙәребеҙ килеп уйнайҙар бит был майҙансыҡта. Рәхмәт, һеҙгә, ихлас күңелле, ярҙамсыл кешеләргә, аҡ күңелле ағинәйҙәргә. Үҙегеҙ ҙә шулай һау – сәләмәт булығыҙ, йәштәрҙән ҡалышмай һәр саҡ дәртле булығыҙ.